
Vendal retard 10 mg pailginto atpalaidavimo tabletės
Vendal retard 30 mg pailginto atpalaidavimo tabletės
Vendal retard 60 mg pailginto atpalaidavimo tabletės
Vendal retard 100 mg pailginto atpalaidavimo tabletės
Vendal retard 200 mg pailginto atpalaidavimo tabletės

morfino hidrochlorido trihidratas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Vendal retard ir kam jis vartojamas
2.	Kas žinotina prieš vartojant Vendal retard
3.	Kaip vartoti Vendal retard
4.	Galimas šalutinis poveikis
5.	Kaip laikyti Vendal retard
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Vendal retard ir kam jis vartojamas

Vendal retard yra labai stiprus ir veiksmingas skausmą malšinantis vaistas, vartojamas stipraus ir labai stipraus skausmo ilgalaikiam malšinimui, kai nepakanka kitų skausmą malšinančių vaistų poveikio. Jo negalima vartoti nestipriam skausmui malšinti. 

Vendal retard pasižymi ypatinga vaisto forma, kurioje yra sistema, leidžianti kontroliuoti morfino išsiskyrimą tokiu būdu, kad vaisto poveikis išliktų 12 valandų.


[bookmark: _Toc129243140][bookmark: _Toc129243265]2.	Kas žinotina prieš vartojant Vendal retard

Vendal retard vartoti draudžiama:
· jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
· jeigu sergate kvėpavimo sistemos ligomis arba yra pasunkėjęs kvėpavimas dėl kitų priežasčių;
· jeigu sutrikusi gleivių sekrecija;
· jeigu kamuoja traukuliai arba buvo galvos sumušimas;
· jeigu sutrikęs žarnų praeinamumas;
· jeigu atsirado ūmus pilvo skausmas arba yra sutrikęs virškinimas (pvz., sulėtėjęs skrandžio 
išsituštinimas);
· jeigu sergate kokia nors kepenų liga;
· jeigu išgėrėte alkoholinių gėrimų arba vartojate vaistus nuo nemigos;
· jaunesniems kaip 1 metų vaikams.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Vendal retard:
· jeigu sutrikusi Jūsų kvėpavimo funkcija,
· jeigu sutrikusi kepenų ir (arba) inkstų funkcija,
· jeigu sutrikusi širdies veikla,
· jeigu vartojate monoaminoksidazės inhibitorių (depresijos gydymui skirtų vaistų) arba jeigu vartojote šio tipo vaistų paskutiniųjų dviejų savaičių laikotarpiu;
· jeigu Jums nustatyta priklausomybė opioidams,
· jeigu yra padidėjęs intrakranijinis spaudimas arba sumažėjęs kraujo spaudimas,
· jeigu sutrikusi sąmonė,
· jeigu sergate tulžies latakų ligomis, yra tulžies latakų ar šlapimo takų spazmai,
· jeigu sergate kasos ar žarnų uždegimu,
· jeigu padidėjusi prostata,
· jeigu tinkamai neveikia antinksčių žievė (pvz., sergate Adisono liga),
· jeigu Jums nustatyta feochromocitoma (antinksčių šerdies navikas),
· jei esate senyvas pacientas.

Toleravimas, priklausomybė ir pripratimas
Šio vaisto sudėtyje yra opioidų grupės medžiagos morfino. Kartotinas opioidų vartojimas gali sąlygoti, kad vaistas darosi mažiau veiksmingas (Jums atsiranda pripratimas, vadinamas toleravimu). Kartotinas Vendal retard vartojimas gali sukelti priklausomybę, piktnaudžiavimą ir žalingą įprotį, kurie gali sąlygoti gyvybei pavojingą perdozavimą. Šių šalutinių poveikių rizika gali padidėti, vartojant didesnes dozes ilgesnį laiką.
Priklausomybė arba žalingas įprotis gali jums sukelti pojūtį, kuris kiekvienam žmogui skirtingas. Jums yra didelė rizika tapti priklausomu arba įgyti žalingą įprotį vartojant Vendal retard , jeigu:
· Jūs arba kas nors iš Jūsų šeimos narių kada nors piktnaudžiavo alkoholiu, receptiniais vaistais ar nelegaliais narkotikais arba buvo nuo jų priklausomas („priklausomybė“);
· rūkote, 
· turite arba kada nors turėjote sutrikimų, susijusių su nuotaika (depresija, nerimas arba asmenybės sutrikimai) ar buvote psichiatro gydomas dėl kitų psichikos sutrikimų.

Jei vartojant Vendal retard pastebėjote bet kurį iš toliau išvardytų simptomą, tai gali būti požymis, kad Jūs tapote priklausomas: 
· Jums reikia vartoti vaistą ilgiau nei nurodė Jūsų gydytojas;
· Jums reikia didesnės dozės nei nurodė Jūsų gydytojas;
· Jūs vartojate vaistą dėl kitų priežasčių nei jis paskirtas, pavyzdžiui „norint išlikti ramiam“ arba 
„padėti užmigti“;
· pakartotinai nesėkmingai bandėte mesti arba kontroliuoti vaisto vartojimą;
· nustojus vartoti vaistą jaučiatės blogai, o vėl pavartojus vaisto jaučiatės geriau („nutraukimo poveikis“).
Jei pastebėjote bet kurį išvardytą požymį, pasitarkite su gydytoju siekiant tinkamiausio Jūsų gydymo būdo, įskaitant tai, kada tikslinga nutraukti gydymą ir pasitarkite kaip saugiau tai atlikti (žr. 3 skyrių „Nustojus vartoti Vendal retard „).

Kreipkitės į gydytoją arba vaistininką, jeigu vartojant Vendal retard Jums pasireikštų bent vienas iš šių simptomų: 
padidėjęs jautrumas skausmui, nepaisant to, kad vartojate vis didesnes vaisto dozes (hiperalgezija). Jūsų gydytojas nuspręs, ar reikia keisti vaisto dozę ar keisti vaistą stipriu analgetiku (nuskausminamuoju vaistu) (žr. 2 skyrių);
silpnumas, nuovargis, nenoras valgyti, pykinimas, vėmimas arba sumažėjęs kraujospūdis. Tai gali būti simptomas, kad antinksčiai gamina pernelyg mažai hormono kortizolio ir kad Jums gali tekti vartoti hormoninį papildą;
sumažėjęs lytinis potraukis, impotencija, menstruacijų nebuvimas. Šiuos simptomus gali sukelti sumažėjusi lytinio hormono gamyba.

Ūminė generalizuota egzanteminė pustuliozė
Gauta pranešimų apie su gydymu Vendal retard susijusią ūminę generalizuotą egzanteminę pustuliozę.  Dažniausiai simptomai pasireiškė per pirmąsias 10 gydymo dienų. Pasakykite gydytojui, jei pavartojus Vendal retard ar kitų opioidų pasirodė sunkus išbėrimas arba pūslės, pūkšlės ir (arba) burnos skausmas. Nustokite vartoti Vendal retard ir nedelsiant kreipkitės į gydytoją, jei atsirado tokių simptomų: atsiranda pūslių, išplitęs odos pleiskanojimas arba pūliais užpildytos dėmės ir karščiavimas.

Su miegu susiję kvėpavimo sutrikimai
Opioidai gali sukelti su miegu susijusius kvėpavimo sutrikimus, tokius, kaip centrinę miego apnėją (kvėpavimo sustojimas miego metu), su miegu susijusią hipoksemiją (mažas deguonies kiekis kraujyje). Galimi tokie simptomai: kvėpvimo pauzės miego metu, nubudimas dėl dusulio, nepastovus miegas ir mieguistumas dienos metu. Jei Jūs ar kitas asmuo pastebėjo tokius Jūsų simptomus, kreipkitės į gydytoją. Gydytojas gali nuspręsti sumažinti dozę.

Kreipkitės į gydytoją, jeigu pajuntate stiprų viršutinės pilvo dalies skausmą, galimai plintantį į nugarą, pykinimą, vėmimą ar karščiavimą, kurie gali būti susiję su kasos uždegimu (pankreatitu) ir tulžies pūslės ir latakų veiklos sutrikimu.

Jeigu Jums numatoma chirurginė operacija, pasakykite gydytojui, kad vartojate Vendal retard.

Įtarus žarnų nepraeinamumą arba atsiradus jo požymiams (paralyžinis žarnų nepraeinamumas) Vendal retard vartojimą reikia nedelsiant nutraukti.

Alkoholiniai gėrimai, vartojant Vendal retard, gali sukelti Jums mieguistumą arba padidinti sunkų šalutinį poveikį, pvz.: kvėpavimo paviršutiniškumą, kvėpavimo sustojimą arba sąmonės netekimą. Vartojant Vendal retard nerekomenduojama gerti alkoholinių gėrimų.

Jei Jūs vyresnis nei 65 metų, jei Jūsų skydliaukės funkcija nepakankama arba jei Jums nustatytas sunkus kepenų ar inkstų funkcijos sutrikimas, Jūsų gydytojas gali paskirti vartoti mažesnę vaisto dozę.

Jeigu Jūs esate vaisingo amžiaus vyras arba moteris ir turite vartoti Vendal retard, šį vaistą galite vartoti tik naudojantis veiksmingomis kontracepcijos priemonėmis (žr. skyrių „Vaisingumas, nėštumo ir žindymo laikotarpis“).

Vendal retard gali sąlygoti teigiamą dopingo kontrolės mėginio rezultatą.

Pailginto atpalaidavimo tablečių negalima tirpinti ir panaudoti leidžiant. Vaisto sudėties medžiagos gali sukelti vietinių audinių nekrozę ir plaučių granulomą. Netinkamas vartojimas gali sukelti kitą šalutinį poveikį, netgi mirtį.

Vaikams ir paaugliams
Vendal retard draudžiama vartoti jaunesniems kaip 1 metų vaikams.

Kiti vaistai ir Vendal retard
Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.

Tai ypač svarbu, jeigu vartojate Rifampiciną tuberkuliozei gydyti

Vendal retard vartojimas kartu su kitais vaistais gali sustiprinti arba sumažinti abipusį vaistų poveikį.

Vendal retard venkite  vartoti kartu su tokiais MAO inhibitoriais, kaip selegilinas ir razagilinas (vartojami Parkinsono ligai gydyti) ir moklobemidas (vartojamas depresijai gydyti). Jei vartojote MAO inhibitorių, reikia palaukti dvi savaites prieš pradedant gydytis Vendal retard.

Daugelis vaistų gali sąveikauti su Vendal retard, tai gali reikšmingai pakeisti jų poveikį. Tokie vaistai yra:
· nejautrai sukelti (odontologijoje ir bendrojoje chirurgijoje) vartojami vaistai,
· migdomieji ir raminamieji vaistai,
· vaistai psichikos sutrikimams (pvz.: depresijai, psichozėms) gydyti,
· raumenis atpalaiduojantys (miorelaksantai),
· kraujospūdį mažinantys (antihipertenziniai),
· vaistai pykinimui ir vėmimui slopinti, 
· vaistai alergijai gydyti,
· kiti stiprūs skausmą malšinantys vaistai (opioidai),
· gabapentinas ar pregabalinas, vartojami epilepsijai gydyti ir skausmui malšinti sutrikus nervinei veiklai (neuropatinis skausmas),
· alkoholis.

Tuo pat metu vartojant Vendal retard ir raminamuosius vaistus, kaip antai benzodiazepinus, arba susijusius vaistus (pavyzdžiui, „miego piliulės“, trankviliantai ar vaistai psichikos ligoms gydyti), didėja mieguistumo, kvėpavimo sunkumų (kvėpavimo slopinimo), komos rizika ir tai gali kelti grėsmę gyvybei. Todėl pasitarkite su gydytoju prieš pradėdami vartoti Vendal retard kartu su raminamaisiais vaistais. Tuo pat metu vartoti šiuos vaistus reikėtų svarstyti tik tuo atveju, kai nėra kitų gydymo galimybių. Vis dėlto, jeigu Jūsų gydytojas išrašytų Vendal retard kartu su raminamaisiais vaistais, gydytojas turėtų apriboti tuo pat metu vartojamų vaistų dozę ir jų vartojimo trukmę. Pasakykite savo gydytojui apie visus raminamuosius vaistus, kuriuos vartojate, ir griežtai laikykitės savo gydytojo rekomendacijų dėl vaistų dozių. Būtų naudinga draugus arba šeimos narius informuoti apie pirmiau minėtus požymius ir simptomus. Pasireiškus tokiems simptomams, kreipkitės į savo gydytoją. 

Vendal retard poveikį gali pakeisti šie vaistai:
· vaistai, mažinantys skrandžio sulčių rūgštingumą. Dėl to, tarp Vendal retard ir šių vaistų vartojimo turi būti mažiausiai 2 valandų pertrauka;
· cimetidinas (vaistas, mažinantis skrandžio sulčių susidarymą);
· monoaminooksidazės (MAO) inhibitoriai (vaistai nuo depresijos);
· rifampicinas (vaistas tuberkuliozei gydyti) sumažina morfino poveikį; 
· kai kurie vaistai kraujo krešuliams gydyti (pvz.: klopidogrelis, prazugrelis, tikagreloras) gali suveikti vėliau ar silpniau, jei bus vartojami kartu su opiumu;
klomipraminas ir amitriptilinas (vaistai nuo depresijos);
anticholinerginiai vaistai (kai kurie vaistai, kurie vartojami esant įvairioms būklėms, įskaitant lėtinę obstrukcinę plaučių ligą [LOPL], šlapimo pūslės funkcijos sutrikimus, virškinimo trakto ligas ir Parkinsono ligos simptomus). 

Nepatariama kartu vartoti kitų morfino ir morfinui panašių skausmą malšinančių vaistų (pvz.: buprenorfino, nalbufino, pentazocino).

Vendal retard vartojimas su maistu, gėrimais ir alkoholiu
Vendal retard galima vartoti tiek valgymo metu, tiek nevalgius. Vartojant Vendal retard nerekomenduojama gerti alkoholinių gėrimų, nes gali sustiprėti alkoholio poveikis. Didelių Vendal retard dozių vartojimas su alkoholiu gali sukelti gyvybei pavojingą šalutinį poveikį.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 
Vendal retard nėštumo metu vartoti negalima.
Vendal retard vartojant ilgą laiką nėštumo laikotarpiu, naujagimiui gali išsivystyti vaisto nutraukimo (abstinencijos) simptomai, kuriuos turėtų gydyti gydytojas.
Skausmą malšinančių vaistų nerekomenduojama vartoti gimdymo metu, nes gali būti naujagimio kvėpavimo sistemos slopinimas. 

Vendal retard negalima vartoti žindymo laikotarpiu, nes morfinas išsiskiria su žindyvės pienu.  

Vairavimas ir mechanizmų valdymas
Šis vaistas gali sutrikdyti reakcijos laiką ir gebėjimą vairuoti. Pasitarkite su gydytoju, ar Jūs galėsite vairuoti ir valdyti mechanizmus.

Vendal retard  sudėtyje yra laktozės (pieno cukraus). 
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

60 mg ir 100 mg tabletės
Vendal retard 60 mg ir 100 mg pailginto atpalaidavimo tablečių sudėtyje yra dažiklio saulėlydžio geltonojo FCF (E110), kuris gali sukelti alerginių reakcijų.

200 mg tabletės
Vendal retard 200 mg pailginto atpalaidavimo tablečių sudėtyje yra dažiklio Ponso 4R (E124), kuris gali sukelti alerginių reakcijų.


[bookmark: _Toc129243141][bookmark: _Toc129243266]3.	Kaip vartoti Vendal retard

Vendal retard visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Pailginto atpalaidavimo tabletes reikia nuryti nesukramčius, užsigerti pakankamu skysčio kiekiu (pvz., stikline vandens).
Pailginto atpalaidavimo tablečių negalima nei smulkinti, nei kramtyti, nes gali atsipalaiduoti pernelyg didelis vaisto kiekis. Tai gali sukelti sunkius šalutinio poveikio simptomus, netgi gali būti mirtina morfino dozė.

Prieš pradedant vartoti Vendal retard ir reguliariai vartojimo metu gydytojas aptars su Jumis ko galima pasiekti vartojant šį vaistą, kiek ir kaip ilgai Jums reiks ji vartoti, kad pasitarti su gydytoju, kada nutraukti jo vartojimą (žr taip pat skyrelį „Nutraukus Vendal retard vartojimą“).
Dozavimas
Vendal retard dozė priklauso nuo skausmo intensyvumo, Jūsų amžiaus ir ligos. Gydytojas nustatys dozę, įvertinęs Jūsų poreikius. Tinkama dozė malšins skausmą 12 valandų, nesukeldama jokio šalutinio poveikio arba toleruojamus šalutinio poveikio reiškinius.
Vaisto vartojimo trukmę nustato gydytojas.
Tinkamiausiai dozei nustatyti Vendal retard yra įvairaus stiprumo: 10 mg, 30 mg, 60 mg, 100 mg ir 200 mg.
Nekeiskite savarankiškai Jums paskirto vaisto dozės. Jeigu manote, kad Vendal retard veikia pernelyg stipriai ar per silpnai, pasitarkite su gydytoju.

Suaugusiesiems ir vyresniems nei 12 metų paaugliams
Jei gydytojas nepaskyrė kitaip, įprasta pradinė dozė yra nuo 1 iki 3 10 mg pailginto atpalaidavimo tablečių (tai atitinka 10 - 30 mg morfino chlorido trihidrato) du kartus per parą (iš ryto ir vakare). Reikia griežtai laikytis nustatyto vartojimo laiko (gerti vaistą kas 12 valandų).

Jei skausmo intensyvumas didėja arba atsiranda morfino toleravimas, gydytojas dozę padidins. 
Vartojimui gydymo pradžioje 60 mg, 100 mg ir 200 mg pailginto atpalaidavimo tabletės netinka.

Vartojimas vaikams
Apie Vendal retard vartojimą jaunesniems kaip 12 metų paaugliams patyrimo nesukaupta.
Jaunesniems kaip 1 metų kūdikiams Vendal retard vartoti draudžiama.

Senyviems pacientams ir pacientams, kuriems sutrikusi inkstų arba kepenų funkcija
Šiems pacientams gydytojas paskirs mažesnę pradinę vaisto dozę.

Ką daryti pavartojus per didelę Vendal retard dozę
Didžiausias pavojus perdozavus Vendal retard yra kvėpavimo slopinimas. Pavartojus per didelę vaisto dozę, įkvėpus vėmalų arba pašalinių medžiagų, gali išsivystyti pneumonija, kuri gali pasireikšti tokiais simptomais kaip dusulys, kosulys ir karščiavimas.
Išgėrus per daug pailginto atpalaidavimo tablečių nedelsiant kreipkitės į gydytoją. Vaisto perdozavimo požymiai yra susiaurėję vyzdžiai, sumažėjęs kraujospūdis, kraujotakos sutrikimas, šokas ir orientacijos sutrikimas. Pavartojus per didelę vaisto dozę, taip pat gali pasidaryti sunku kvėpuoti, dėl to pacientas gali prarasti sąmonę ar net mirti.
Jeigu įtariate, kad vaikas galėjo išgerti Vendal retard, reikia nedelsiant kreiptis į gydytoją arba medicinos įstaigą; nelaukite, kol atsiras simptomų.

Pamiršus pavartoti Vendal retard
Negalima vartoti dvigubos dozės, norint kompensuoti praleistą dozę. Išgerkite vaisto pastebėję, kad pamiršote pavartoti Vendal retard. Kitą vaisto dozę išgerkite po 12 val. 

Nustojus vartoti Vendal retard
Nenutraukite gydymo Vendal retard, nepasitarę su savo gydytoju. Jeigu norite nutraukti gydymą Vendal retard, pasiteiraukite gydytojo, kaip iš lėto sumažinti vaisto dozę, kad išvengtumėte abstinencijos simptomų. Abstinencija gali pasireikšti tokiais simptomais, kaip skausmas įvairiose kūno dalyse, drebulys, viduriavimas, pilvo skausmas, pykinimas, į gripą panašūs simptomai, padažnėjęs širdies plakimas ir išsiplėtę vyzdžiai. Gali pasireikšti psichologiniai simptomai – intensyvus nepasitenkinimo jausmas, nerimas ir dirglumas.
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Nutraukite Vendal retard vartojimą ir nedelsiant kreipkitės dėl medicininės pagalbos, jei pastebėjote tokius simptomus:
Smarkų odos išbėrimą su pūslių susidarymu, išplitusį odos pleiskanojimą, pūliais užpildytas dėmes kartu su karščiavimu. Tai gali būti būklė, kuri vadinama ūmine generalizuota egzantemine pustulioze (ŪEGP). 
Sunkią alerginę reakciją, kuri sukelia dusulį arba galvos svaigimą.

Gali pasireikšti toks šalutinis poveikis:

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· Pykinimas.
· Vidurių užkietėjimas.

[bookmark: _Hlk76825809]Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· Konfūzija (sumišimas).
· Miego sutrikimai.
· Galvos svaigimas.
· Apkvaitimas.
· Mieguistumas. 
· Astenija (silpnumas), nuovargis, negalavimas.
· Raumenų spazmai.
· Galvos skausmas.
· Paraudimas (kraujo priplūdimas į veidą ir kaklą).
· Pilvo skausmas.
· Apetito nebuvimas.
· Burnos džiūvimas.
· Vėmimas.
Atsiradus pykinimui, vėmimui ir (arba) vidurių užkietėjimui, pasitarkite su gydytoju. Jis paskirs Jums tinkamą gydymą.

Nedažni šlutinio poveikio reiškiniai (gali pasireikšti rečiau kaip 1 iš 100 asmenų):
· Padidėjęs jautrumas.
· Ažitacija (susijaudinimas).
· Euforija (liguistai pakili nuotaika).
· Traukuliai
· Parestezija (tariamas jutimas).
· Apalpimas.
· Padidėjęs raumenų tonusas.
· Pernelyg greitas juntamas širdies plakimas. 
· Nuotaikos svyravimas. Perdozavus gali būti kvėpavimo slopinimas.
· Kvėpavimo takų spazmas, kvėpavimo sutrikimai.
· Šlapimo tekėjimo sutrikimas, šlapimo takų spazmas.
· Tulžies latakų spazmas.
· Haliucinacijos.
· Svaigimas (vertigo).
· Regėjimo sutrikimai.
· Neryškus matymas, vaizdo dvejinimasis, nevalingi akių judesiai.
· Dažnesnis arba retesnis širdies plakimas.
· Padidėjęs arba sumažėjęs kraujospūdis.
· Skysčio kaupimasis plaučiuose (plaučių edema).
· Žarnų nepraeinamumas.
· Skonio jutimo sutrikimas.
· Dispepsija (sutrikęs virškinimas). Diegliai.
· Padidėjęs kepenų fermentų aktyvumas kraujyje.
· Dilgėlinė, niežėjimas.
· Skysčio kaupimasis audiniuose (edema).
· Bendras silpnumo pojūtis iki apalpimo.
· Šalčio jutimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· Astmos priepuoliai į ją linkusiems pacientams.
· Nemiga.
· Padidėjęs kasos fermentų kiekis kraujyje.
Simptomai, susiję su kasos uždegimu (pankreatitas) ir tulžies pūslės ir latakų veikla, pvz., stiprus viršutinės pilvo dalies skausmas, kuris gali plisti į nugarą, pykinimas, vėmimas arba karščiavimas.
· Inkstų diegliai.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· Sutrikusios antidiurezinio hormono sekrecijos sindromas (simptomai: pykinimas, negalavimas, galvos skausmas, išsekimas, sunkiais atvejais galintis progresuoti iki traukulių ir komos).
· Drebulys.
· Išbėrimas.
· Šaltkrėtis.

Dažnis nežinomas (negali būti apskaičiuotas pagal turimus duomenis):
· Anafilaksinės ir (arba) anafilaktoidinės reakcijos.
· Suvokimo sutrikimai.
· Susierzinimas (nuotaikos sutrikimas).
· Impotencija, sumažėjęs lytinis potraukis, menstruacijų nebuvimas.
· Toleravimo susidarymas.
· Vartojimo nutraukimo simptomai arba priklausomybė (apie simptomus žr. 3 skyrių „Nustojus vartoti Vendal retard“).
Padidėjęs jautrumas skausmui (apie simptomus žr. skyrelį „Įspėjimai ir atsargumo priemonės“).
Prakaitavimas.
Siauri vyzdžiai (miozė).
Vartojimo nutraukimo simptomai naujagimiams.
Miego apnėja (miego metu laikinai sustojantis kvėpavimas). 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti Vendal retard

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Vendal retard sudėtis
10 mg pailginto atpalaidavimo tabletės
· Veiklioji medžiaga yra morfino hidrochloridas. Kiekvienoje 10 mg pailginto atpalaidavimo tabletėje yra 10 mg morfino hidrochlorido, atitinkančio 7,6 mg morfino.
· Pagalbinės medžiagos: laktozės monohidratas, 30% poliakrilato dispersija, metakrilo rūgšties-etilo akrilato kopolimeras (1:1), amonio metakrilato B tipo kopolimeras, hipromeliozė 4000, magnio stearatas, makrogolis 6000, talkas, titano dioksidas (E171), hipromeliozė 5.

30 mg pailginto atpalaidavimo tabletės
· Veiklioji medžiaga yra morfino hidrochloridas. Kiekvienoje 30 mg pailginto atpalaidavimo tabletėje yra 30 mg morfino hidrochlorido, atitinkančio 22,79 mg morfino.
· Pagalbinės medžiagos: laktozės monohidratas, 30% poliakrilato dispersija, metakrilo rūgšties-etilo akrilato kopolimeras (1:1), amonio metakrilato B tipo kopolimeras, hipromeliozė 4000, magnio stearatas, makrogolis 6000, talkas, titano dioksidas (E171), hipromeliozė 5, dažikliai indigokarminas (E132), chinolino geltonasis (E104).

60 mg pailginto atpalaidavimo tabletės
· Veiklioji medžiaga yra morfino hidrochloridas. Kiekvienoje 60 mg pailginto atpalaidavimo tabletėje yra 60 mg morfino hidrochlorido, atitinkančio 45,6 mg morfino.
· Pagalbinės medžiagos: laktozės monohidratas, 30% poliakrilato dispersija, metakrilo rūgšties-etilo akrilato kopolimeras (1:1), amonio metakrilato B tipo kopolimeras, hipromeliozė 4000, magnio stearatas, makrogolis 6000, talkas, titano dioksidas (E171), hipromeliozė 5, dažikliai chinolino geltonasis (E104), saulėlydžio geltonasis FCF (E110).

100 mg pailginto atpalaidavimo tabletės
· Veiklioji medžiaga yra morfino hidrochloridas. Kiekvienoje 100 mg pailginto atpalaidavimo tabletėje yra 100 mg morfino hidrochlorido, atitinkančio 75,95 mg morfino.
· Pagalbinės medžiagos: laktozės monohidratas, 30% poliakrilato dispersija, metakrilo rūgšties-etilo akrilato kopolimeras (1:1), amonio metakrilato B tipo kopolimeras, hipromeliozė 4000, magnio stearatas, makrogolis 6000, talkas, titano dioksidas (E171), hipromeliozė 5, dažikliai chinolino geltonasis (E104), saulėlydžio geltonasis FCF (E110).

200 mg pailginto atpalaidavimo tabletės
· Veiklioji medžiaga yra morfino hidrochloridas. Kiekvienoje 200 mg pailginto atpalaidavimo tabletėje yra 200 mg morfino hidrochlorido, atitinkančio 151,90 mg morfino.
· Pagalbinės medžiagos: laktozės monohidratas, 30% poliakrilato dispersija, metakrilo rūgšties-etilo akrilato kopolimeras (1:1), amonio metakrilato B tipo kopolimeras, hipromeliozė 4000, magnio stearatas, makrogolis 6000, talkas, titano dioksidas (E171), hipromeliozė 5, dažikliai Ponso 4R (E124), saulėlydžio geltonasis FCF (E110).

Vendal retard išvaizda ir kiekis pakuotėje
Vendal retard 10 mg: baltos apskritos abipus išgaubtos, plėvele dengtos tabletės.
Vendal retard 30 mg: mėlynai žalios apskritos abipus išgaubtos, plėvele dengtos tabletės.
Vendal retard 60 mg: geltonos apskritos abipus išgaubtos, plėvele dengtos tabletės.
Vendal retard 100 mg: geltonai oranžinės apskritos abipus išgaubtos, plėvele dengtos tabletės.
Vendal retard 200 mg: raudonos apskritos abipus išgaubtos, plėvele dengtos tabletės.

Vendal retard pailginto atpalaidavimo tabletės supakuotos po 10 tablečių PVC/aliuminio lizdinėje plokštelėje. 
Kartoninėje dėžutėje yra 30 pailginto atpalaidavimo tablečių.

Registruotojas ir gamintojas
G.L. Pharma GmbH
Schlossplatz 1
8502 Lannach
Austrija 

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „GL Pharma Vilnius“
A. Jakšto g. 12
LT-01105 Vilnius 
Tel. + 370 5 2610705
office@gl-pharma.lt



Šis pakuotės lapelis paskutinį kartą peržiūrėtas 2024-05-08.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

